open-index/open-wikipedia-markdown huggingface dataset:
মেঘনা গ্রুপ অব ইন্ডাস্ট্রিজ

**মেঘনা গ্রুপ অব ইন্ডাস্ট্রিজ** হচ্ছে (এমজিআই) বৃহত্তম বাংলাদেশী শিল্প প্রতিষ্ঠানগুলোর মধ্যে অন্যতম। এই সংগঠনের অধীনে শিল্পগুলি হচ্ছে রাসায়নিক, সিমেন্ট, ভোক্তা পণ্য, রিয়েল এস্টেট, বীমা, সিকিউরিটিজ, ইউটিলিটি ইত্যাদি।
মোস্তফা কামাল এই মেঘনা গ্রুপ অব ইন্ডাস্ট্রিজ প্রতিষ্ঠা করেন। তিনি বাংলাদেশের প্রাইভেট সেক্টরের একজন অগ্রণী শিল্পপতি। প্রতিষ্ঠানটি বাংলাদেশের প্রথম বেসরকারী অর্থনৈতিক অঞ্চল প্রতিষ্ঠা করে।

প্রথম আলো তথ্য মতে ২০২০-২০২১ অর্থবছরে প্রতিষ্ঠানটি ১৪ হাজার কোটি টাকার আমদানি নিয়ে দেশের শীর্ষ আমদানিকারক ছিল।

## প্রতিষ্ঠানসমূহ
*একাত্তর টিভি
*কামাল ট্রেডিং কোম্পানি লিমিটেড
*বাগদাদ ভেজিটেবল তেল ইন্ডাস্ট্রিজ লিমিটেড
*মেঘনা ডেইরি অ্যান্ড ফুড প্রোডাক্ট লিমিটেড
*মার্কেন্টাইল শিপিং লাইন লিমিটেড
*মেঘনা ফুড ও ডাল মিলস লিঃ
*মেঘনা চা কোম্পানি লিমিটেড
*মেঘনা নারিকেল ও মরচেঞ্জ অয়েল মিলস লিঃ
*এম.এম. মুদ্রণ ও প্যাকেজিং কোম্পানি লিঃ
*জি শপিং লিঙ্কে লিমিটেড
*ইউনাইটেড ফাইবার ইন্ডাস্ট্রিজ লি।
*ইউনাইটেড ফিডস লিঃ
*ইউনাইটেড এডবয়ল ওয়েল লিমিটেড
*ইউনাইটেড মিনারেল ওয়াটার -পিইটি ইন্ডাস্ট্রিজ লিমিটেড
*অনন্য সিমেন্ট ইন্ডাস্ট্রিজ লিঃ
*ইউনিক পাওয়ার প্লান্ট লিমিটেড
*ইউনাইটেড সুগার মিলস লিঃ
*তানভীর ওয়েল লিমিটেড
*তানভীর ফুড লিমিটেড
*তানভীর পলিমার ইন্ডাস্ট্রিজ লিমিটেড
*সোনারগাঁও সল্ট ইন্ডাস্ট্রিজ লিমিটেড
*তানভীর স্টিল মিলস লিমিটেড
*তানভীর পেপার মিলস লিমিটেড
*জনতা ফ্লোর ও ডাল মিলস লিমিটেড
*মেঘনা প্রপার্টি লিমিটেড
*এভারেস্ট সিএনজি রিফুয়েলিং কনভার্সন লিমিটেড
*এভারেস্ট পাওয়ার জেনারেশন কোম্পানি লিমিটেড
*মেঘনা শিপ বিল্ডার্স অ্যান্ড ডকইয়ার্ড লিমিটেড
*ঢাকা প্লাস্টিকের বোতল (পিইটি) ইন্ডাস্ট্রিজ লিমিটেড
*গ্লোবাল অ্যাড স্টার ব্যাগ ইন্ডাস্ট্রিজ লিমিটেড
*তাসনিম কেমিক্যাল কমপ্লেক্স লিমিটেড
*তাসনিম কনডেন্সড মিল্ক লিমিটেড
*ফ্রেশ সিমেন্ট ইন্ডাস্ট্রিজ লিমিটেড
*মেঘনা সিডস ক্রাশিং মিলস লিমিটেড
*ঢাকা সিকিউরিটিজ লিমিটেড
*বাংলাদেশ ন্যাশনাল ইনসিওরেন্স কোম্পানি লিমিটেড
*মেঘনা এভিয়েশন লিঃ
*ইউনাইটেড শিপিং লাইন লিঃ
*সুরমা মুর্শিদ অয়েল মিলস লিঃ
*মেঘনা পিভিসি ফ্যাক্টরি লিমিটেড
*ফ্রেশ পানির বোতল
*মধুমতি ব্যাংক পিএলসি

## তথ্যসূত্র

## বহিঃসংযোগ

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৭৬-এ প্রতিষ্ঠিত বাংলাদেশী কোম্পানি
বিষয়শ্রেণী:ঢাকা ভিত্তিক কোম্পানি
হাউমেয়া (পুরাণ)

**হাউমেইয়া** (হাওয়াইয়ান ভাষায় উচ্চারণঃ ) হলেন হাওয়াইয়ান পুরাণ অনুসারে উর্বরতা এবং সন্তান জন্মদানের দেবী।

## সন্তান
দেবী হাউমেইয়ার সন্তানদের মধ্যে রয়েছেঃ
:মুলিনাহার ঔরসে:
::লাউমিহা
::কাহা'উলা
::কা-হাকা-উয়াকোকো
:কানালোয়ার ঔরসে:
::কাউআ-কাহি (কাউআকাহি)

:প্রপৌত্র-প্রপৌত্রী:
::কাউআ-হুলি-হনুআ
::হালোয়া
::ওয়াইয়া
::হিনানালো
::নানাকাহিলি
::ওয়াইলোয়া
::কাই'ও (সর্বশেষে জন্ম)

## বামন গ্রহ
২০০৮ সালের ১৭ই সেপ্টেম্বর আন্তর্জাতিক জ্যোতির্বিদ ইউনিয়ন আইএইউ সৌরজগতের পঞ্চম বামন গ্রহটিকে হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী “হাউমেইয়া”-এর নামানুসারে নরামকরণ করেন। গ্রহটির দুটি চাঁদের নামকরণ করা হয় দেবী হাউমেইয়ার দুই কন্যার নামানুসারেঃ হি'ইয়াকা, হাউমেইয়ার মুখ থেকে জন্মানো দেবী এবং নামাকা, তরল প্রবাহ যা হাউমেইয়ার শরীর থেকে জন্মানো।

## তথ্যসূত্র

## বহিঃসংযোগ
* Sacred texts - এ “দেবী হাউমেইয়া” সম্পর্কিত নিবন্ধ।

বিষয়শ্রেণী:পৌরাণিক চরিত্র
বিষয়শ্রেণী:দেবী
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ

**সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ** একটি ইউনেস্কো বিশ্ব ঐতিহ্যবাহী স্থান যার মধ্যে সুখোথাই ঐতিহাসিক উদ্যান, কামফায়েন ফেট ঐতিহাসিক উদ্যান ও সি সাতচানালাই ঐতিহাসিক উদ্যান অন্তর্গত। এই ঐতিহাসিক উদ্যানগুলিতে ত্রয়োদশ ও চতুর্দশ শতাব্দীর সুখোথাই সাম্রাজ্যের তিনটি প্রধান শহরের অবশিষ্টাংশ সংরক্ষিত আছে। সুখোথাই সাম্রাজ্যকে থাই সাম্রাজ্যগুলির মধ্যে প্রথম বলে গণ্য করা হয়।

## সুখোথাই ঐতিহাসিক উদ্যান
সুখোথাই ঐতিহাসিক উদ্যানে অধুনা উত্তর থাইল্যান্ডে অবস্থিত ত্রয়োদশ ও চতুর্দশ শতাব্দীতে সুখোথাই সাম্রাজ্যের রাজধানী সুখোথাই নগরের অবশিষ্টাংশ সংরক্ষিত আছে। সুখোথাই কথাটির আক্ষরিক অর্থ *সুখের সূর্যোদয়*। এটি অধুনা সুখোথাই প্রদেশের রাজধানী আধুনিক সুখোথাই শহরের কাছেই অবস্থিত। নগরের চারপাশের দেওয়াল পূর্ব-পশ্চিমে ২ কিমি ও উত্তর-দক্ষিণে ১.৬ কিমি একটি আয়তক্ষেত্র তৈরী করেছে। ৭০ বর্গ কিলোমিটার এলাকায় মোট ১৯৩ টি ধ্বংসাবশেষ আছে। প্রতি দেওয়ালের মাঝখানে একটি করে দরজা আছে। ভিতরে রাজপ্রাসাদ ও ২৬ টি মন্দিরের ধ্বংসাবশেষ আছে, যার মধ্যে বৃহত্তম হল ওয়াট মহাথাট।

## সি সাতচানালাই ঐতিহাসিক উদ্যান
সি সাতচানালাই ঐতিহাসিক উদ্যানে দ্বিতীয় সবচেয়ে গুরুত্বপূর্ণ নগর সি সাতচানালাই-এর ধ্বংসাবশেষ আছে। এটি ইওম নদীর তীরে সুখোথাই প্রদেশের অন্তর্গত আধুনিক সি সাতচানালাই শহরের কাছে অবস্থিত। এই ঐতিহাসিক উদ্যানে ২১৫ টি ধ্বংসাবশেষ আছে।

## কামফায়েন ফেট ঐতিহাসিক উদ্যান
কামফায়েন ফেট ঐতিহাসিক উদ্যান কামফায়েন ফেটে অবস্থিত একটি প্রত্নতাত্ত্বিক স্থান।

## তালিকা

## তথ্যসূত্র

## বহিঃসংযোগ
সন্ধ্যা আগারওয়াল

**সন্ধ্যা আগারওয়াল** (জন্ম ৯ মে ১৯৬৩) একজন ভারতীয় প্রাক্তন ক্রিকেট খেলোয়াড় ও অধিনায়িকা। ওনার জন্ম ইন্দোরে।

১৯৮৪ থেকে ১৯৯৫ এর মধ্যে উনি ১৩ টি টেস্ট ম্যাচ খেলেন যাতে ৫০.৪৫ গড় নিয়ে ৪টি শতরান সহ ১১১০ রান করেন। বেটি স্নোবলের ১৯৩৫ সালে করা মহিলাদের টেস্ট ক্রিকেটের সর্বোচ্চ ১৮৯ রানের রেকর্ড উনি ১৯৮৬ সালে ইংল্যান্ডের বিরুদ্ধে ১৯০ রান করে ভাঙ্গেন। যদিও ১৯৮৭ সালে ডেনিস অ্যানেটস ১৯৩ রান করে সেই রেকর্ড ভেঙ্গে দেন।

উনি ৩১.৫০ গড় নিয়ে ২১ টি এক দিবসিয় ম্যাচে ৫৬৭ রান করেন।

## তথ্যসূত্র

*
*India's run machine 

বিষয়শ্রেণী:১৯৬৩-এ জন্ম
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ইন্দোর থেকে আগত ক্রিকেটার
বিষয়শ্রেণী:১৯৬১-এ জন্ম
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:রেলওয়েজের নারী ক্রিকেটার
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:মধ্যপ্রদেশের নারী ক্রীড়াবিদ
ধ্রুপদী পরবর্তী যুগের ইতিহাস

**ধ্রুপদী পরবর্তী যুগের ইতিহাস** (এছাড়াও **প্রাচীনকালের পরবর্তী যুগ**, **প্রাচীন পরবর্তী যুগ**, অথবা, **প্রাক-আধুনিক যুগ** নামে পরিচিত) হলো এমন একটি সময়কাল, যেটি প্রাচীনকালের ইতিহাসের ঠিক পরবর্তী এবং আধুনিক ইতিহাসের পূর্ববর্তী সময়পঞ্জীকে নির্দেশ করে। মহাদেশের উপর নির্ভর করে এই যুগটি সাধারণত ২০০-৬০০ এবং ১২০০-১৫০০'এর বছরের মধ্যে পড়ে। এই যুগের প্রধান ধ্রুপদী সভ্যতাসমূহ হল হান চীন (২২০ খ্রিস্টাব্দে শেষ হয়), পশ্চিম রোমান সাম্রাজ্য (৪৭৬ খ্রিস্টাব্দে), গুপ্ত সাম্রাজ্য (৫৫০ এর দশকে), এবং সাসানীয় সাম্রাজ্য (৬৫১ খ্রিস্টাব্দে)। ধ্রুপদী পরবর্তী যুগের পরবর্তী যুগ হল প্রারম্ভিক আধুনিক যুগ, এবং বিশ্ব ইতিহাসের প্রধান তিনটি যুগের মধ্য যুগের হিসেবে স্বীকৃত হয়। বিশ্ব ইতিহাসের তিনটি যুগ যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ধ্রুপদী পরবর্তী যুগকে মধ্য এশিয়া থেকে আক্রমণ, বিশ্বের প্রধান তিন ধর্মের (ইসলাম, খ্রিস্টান ও বৌদ্ধ) বিকাশ, এবং বিভিন্ন সভ্যতার বাণিজ্য ও সেনাবাহিনীর সাথে যোগাযোগের মাধ্যমে চিহ্নিত করা হয়।

## ব্যুৎপত্তি
ধ্রুপদী পরবর্তী যুগকে ইউরোপে মধ্য যুগ বলে চিহ্নিত করা হয়, যা বিশ্ব ইতিহাসের প্রধান তিনটি যুগের মধ্যবর্তী সময়। বিশ্ব ইতিহাসের যুগসমূহ বিশ্লেষণ করলে যে প্রধান তিনটি যুগ পাওয়া যায় তা যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ইউরোপে এই সময়কে মধ্য যুগসমূহ বলার কারণ হল এই যুগ প্রাচীন ও আধুনিক যুগের মধ্যবর্তী সময়ে বিদ্যমান ছিল। মানব সভ্যতা বিষয়ক ইতিহাসবেত্তাগণ যুক্তি দেখান যে রেনেসাঁ সময়ের বই-পুস্তকে ধ্রুপদী যুগের উল্লেখ পাওয়া যায়, যা মধ্যবর্তী যুগকে নির্দেশ করে। মধ্য যুগ শব্দটির প্রথম উল্লেখ পাওয়া যায় ১৪৬৯ সালে লাতিন ভাষায় *মিডিয়া টেম্পেস্তাস* (মধ্য যুগ) হিসেবে। প্রারম্ভিক ব্যবহারে এর বিভিন্ন রকমফের দেখা যায়, যেমন - ১৬০৪ সালে প্রথম রেকর্ডকৃত *মিডিয়াম অভাম* (মধ্য যুগ) এবং ১৬২৫ সালে প্রথম রেকর্ডকৃত *মিডিয়া সেকুলা* (মধ্য যুগ)। ইংরেজি একমাত্র প্রধান ইউরোপীয় ভাষা যেখানে এর বহুবচন লক্ষ্য করা যায়।

## আরও দেখুন
* প্রাচীনকালের ইতিহাস – মানুষের ইতিহাস/প্রাক-ইতিহাসের সকল দিক অন্তর্ভুক্ত;
* লৌহ যুগ – বৈশ্বয়িক কালপঞ্জীকে অনুসরণ করে;
* অগ্রবর্তী আধুনিক যুগ – বৈশ্বয়িক কালপঞ্জীর পরবর্তী সময়কাল;
* ধ্রুপদি সভ্যতা – ভূমধ্যসাগরীয় অঞ্চল কেন্দ্রীক, প্রাচীন গ্রিস এবং প্রাচীন রোম'এর সাথে আন্তঃসংযুক্ত সভ্যতা;
* প্রাচীন-পরবর্তী যুগ (অন্ধকার যুগ) – মধ্য ইউরোপ এবং ভূমধ্যসাগরীয় অঞ্চল কেন্দ্রীক, ধ্রুপদি সভ্যতা মধ্যযুগে প্রবেশ-পূর্বকাল;
* কালপঞ্জী অনুসারে ইতিহাস।

## তথ্যসূত্র

## বহিঃসংযোগ
*এল কামিনো দে সান্তিয়াগো - চার্লেমাগনের উপর UCLA-এর প্রবন্ধ 
*অ্যাভালন প্রকল্প - মধ্যযুগীয় নথির সংকলন 
*দ্যা হিস্টোরি গাইড বাইজান্টিউমের প্রথম জাষ্টিনিয়ানের উপর প্রবন্ধ 
*ইসলামি শিক্ষা ইসলামী ইতিহাসের বিভিন্ন লিঙ্কের সংগ্রহ 

বিষয়শ্রেণী:ইতিহাস
বিষয়শ্রেণী:পৃথিবীর ইতিহাস
বিষয়শ্রেণী:সভ্যতা
বিষয়শ্রেণী:ইতিহাসের ক্ষেত্র
বিষয়শ্রেণী:ঐতিহাসিক যুগ
বিষয়শ্রেণী:বিশ্বের ইতিহাস
বিষয়শ্রেণী:মধ্যযুগ
ওয়াজেদ আলী মিয়া (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[ওয়াজেদ আলী মিয়া (দ্ব্যর্থতা নিরসন)|ওয়াজেদ আলী মিয়া]]।*

**ওয়াজেদ আলী মিয়া** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
ওয়াজেদ আলী মিয়ার জন্ম মাদারীপুর জেলার শিবচর উপজেলার মোল্লাকান্দি গ্রামে। তার বাবার নাম সাহেব উদ্দীন মাতুব্বর এবং মায়ের নাম ছটু বিবি। তার স্ত্রীর নাম সামসুন নাহার। তার এক ছেলে ও দুই মেয়ে।

## কর্মজীবন
পাকিস্তানি সেনাবাহিনীতে চাকরি করতেন ওয়াজেদ আলী মিয়া। ১৯৭১ সালে চাকরিরত ছিলেন ইস্ট বেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে প্রথমে যুদ্ধ করেন ৩ নম্বর সেক্টরের কলকলিয়া/বামুটিয়া সাবসেক্টরে। পরে ‘এস’ ফোর্সের অধীনে।

## মুক্তিযুদ্ধে ভূমিকা
১৯৭১ সালের ১৩ সেপ্টেম্বর ব্রাহ্মণবাড়িয়া জেলার আখাউড়া উপজেলার অন্তর্গত মুকুন্দপুর ছিলো জেলা সদরের পূর্ব দিকে ভারত-বাংলাদেশ সীমান্তে। মুক্তিযোদ্ধারা সেদিন বৈদ্যুতিক প্রক্রিয়ায় মুকুন্দপুরে ট্রেন ইঞ্জিন ও কয়েকটি বগি ধ্বংস করেন। সেদিন ট্রেনে একদল পাকিস্তানি সেনা থাকবে এমন খবর পেয়েছিলেন মুক্তিযোদ্ধারা। এই খবর পেয়ে মুক্তিবাহিনীর ৩ নম্বর সেক্টরের কলকলিয়া/বামুটিয়া সাবসেক্টরের সাবসেক্টর কমান্ডার হেলাল মোরশেদের (বীর বিক্রম) নেতৃত্বে একদল মুক্তিযোদ্ধা মুকুন্দপুরে সেই ট্রেন অ্যামবুশ করেন। এই দলে ছিলেন ওয়াজেদ আলী মিয়া। তিনি ছিলেন বিস্ফোরক দলের প্লাটুন কমান্ডার। মাইন লাগানোর পর মাইনের সঙ্গে বৈদ্যুতিক তারের সংযোগ ঘটিয়ে তা টেনে নেওয়া হয় ৩০০ গজ দূরে। সেখানে ছিল রিমোট কন্ট্রোল। এই পদ্ধতি মুক্তিযোদ্ধারা আগে প্রয়োগ করেননি। সেদিনই প্রথম প্রয়োগ করেন। ওই দিন পাকিস্তানি সেনাবাহিনীর প্রায় এক কোম্পানি সেনা আখাউড়া থেকে মুকুন্দপুর হয়ে হরষপুর যাচ্ছিল। মাইন বিস্ফোরণে ট্রেনের ইঞ্জিন ও কয়েকটি বগি ক্ষতিগ্রস্ত এবং পাকিস্তানি সেনাবাহিনীর দুজন কর্মকর্তাসহ প্রায় ২৭ সেনা নিহত হয়। এ ঘটনার কয়েক দিন পর মুক্তিযোদ্ধারা খবর পান বিধ্বস্ত ইঞ্জিন এবং ক্ষতিগ্রস্ত বগি ও ওয়াগন সরিয়ে নেওয়ার জন্য সেখানে একটি ক্রেন নিয়ে পাকিস্তানি সেনারা অপেক্ষা করছে। এই খবর পেয়ে ওয়াজেদ আলী মিয়ারা ১৯ সেপ্টেম্বর আবার তিনটি রকেট নিয়ে সেখানে যান। কিন্তু তখন ক্রেনটি সেখানে ছিল না। বিধ্বস্ত ইঞ্জিন ও ক্ষতিগ্রস্ত ওয়াগন রেললাইনে দাঁড় করানো ছিল। পাশে একদল পাকিস্তানি সেনা পাহারায়। ওয়াজেদ আলী মিয়া মৃত্যুভয় উপেক্ষা করে দুজন সহযোদ্ধাকে নিয়ে সাহসিকতার সঙ্গে ইঞ্জিনের ২৫ গজের মধ্যে গিয়ে রকেট দিয়ে ইঞ্জিন সম্পূর্ণরূপে ধ্বংস করে দেন। রকেট নির্ভুল নিশানায় বিস্ফোরিত হয় ইঞ্জিনের মাঝ বরাবর। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওয়াজেদ আলী মিয়া (দ্ব্যর্থতা নিরসন)

**ওয়াজেদ আলী মিয়া** নামটি নিম্নের ব্যক্তিবর্গকে নির্দেশ করতে পারেঃ

* এম এ ওয়াজেদ মিয়া, বাংলাদেশের প্রখ্যাত বিজ্ঞানী।
* ওয়াজেদ আলী মিয়া (বীর প্রতীক), বীর প্রতীক খেতাব প্রাপ্ত মুক্তিযোদ্ধা
ক্লদ লাঁজমান

**ক্লদ লাঁজমান** (জন্মঃ ২৭ নভেম্বর ১৯২৫; মৃত্যুঃ ৫ জুলাই ২০১৮) ছিলেন একজন ফরাসী চলচ্চিত্র নির্মাতা যিনি তার ১৯৮৫ সালের চলচ্চিত্র 'শোয়াহ' এর জন্যে ভালো পরিচিত, শোয়াহ হচ্ছে একটি ডকুমেন্টারী ফিল্ম যেখানে দ্বিতীয় বিশ্বযুদ্ধের সময় জার্মানীতে নাৎসি বাহিনীর হাতে নিহত ইহুদীদের দেখানো হয়েছে।
## জীবন এবং কাজ
ক্লদ লাঁজমান প্যারিসের একটি ইহুদী পরিবারে জন্ম নেন যেটি পূর্ব ইউরোপ থেকে ফ্রান্সে অভিবাসিত হয়েছিল। তার একটি ভাই আছে যার নাম জ্যাক লাঁজমান। ক্লদ ফ্রান্সের ক্লার্মন্ট ফেরান্ড শহরে পড়ালেখা করেন। দ্বিতীয় বিশ্বযুদ্ধের সময় তার পরিবার পালিয়ে বেড়িয়েছিল। ক্লদ ১৭ বছর বয়সে ফরাসী আধা-সামরিক বাহিনী 'ফ্রেঞ্চ রেসিসট্যান্স' এ যোগ দেন জার্মান নাটশি বাহিনীর সঙ্গে লড়াই করার জন্য এবং ফ্রান্সের 'অভার্গনে'তে যুদ্ধ করেন। ক্লদ ফ্রান্সের আলজেরিয়ার যুদ্ধের বিরোধিতা করতেন এবং তিনি ১৯৬০ সালে যুদ্ধবিরোধী দরখাস্ত 'ম্যানিফেস্টো অব দ্য ১২১' এ স্বাক্ষর করেন।

১৯৫২ থেকে ১৯৫৯ পর্যন্ত তিনি লেখিকা সিমোন দ্য বোভোয়ার এর সঙ্গে বাস করতেন এবং তারা দৈহিক মিলনও করেন। ১৯৬৩ সালে ক্লদের জুডিথ মাগরে নামক এক ফরাসী অভিনেত্রী (চলচ্চিত্র) এর সঙ্গে বিয়ে হয়। তবে ১৯৭১ এ তাদের বিচ্ছেদ ঘটে, এবং পরে ক্লদ এ্যাঞ্জেলিকা ষ্রব্সডফ নামক এক জার্মান নারীর সঙ্গে বিবাহ বন্ধনে আবদ্ধ হন যিনি ছিলেন একজন লেখিকা। ক্লদ ষ্রব্সডফকে তালাক দিয়ে ১৯৯৫ সালে ডমিনিক পেটিথরী নামক আরেক নারীকে বিয়ে করেন। ক্লদের মেয়ে এ্যাঞ্জেলিক লাঁজমান ১৯৫০ সালে জন্ম জন্মগ্রহণ করেন এবং ছেলে ফেলিক্স লাজমান ১৯৯৩ তে জন্ম নেন।

লাঁজমান হচ্ছেন 'লেস তেম্পস মদার্নেস' (ফরাসী ম্যাগাজিন) এর প্রধান সম্পাদক যেটি জঁ-পল সার্ত্র এবং সিমোন দ্য বোভোয়ার বের করেছিলেন, এছাড়া ক্লদ সুইজারল্যান্ডের 'সাস-ফি' গ্রাম এর 'ইউরোপিয়ান গ্র্যাজুয়েট স্কুল' এর প্রভাষক ছিলেন। ২০০৯ সালে তিনি তার আত্মজীবনীমূলক গ্রন্থ 'লে লিভরে ডে প্যাটাগনি' বের করেন।

## তথ্যসূত্র

## বহিঃসংযোগ
* 

বিষয়শ্রেণী:১৯২৫-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:সম্মানসূচক স্বর্ণ ভল্লুক প্রাপক
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:সম্মানসূচক সেজার প্রাপক
হাসান আলী

**হাসান আলী** (জন্ম: ৭ ফেব্রুয়ারি, ১৯৯৪) মান্দি বাহাউদ্দিন এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ ফাস্ট বোলার হিসেবে খেলছেন। সাধারণ বোলিং ভঙ্গীমায় বলের বৈচিত্রতা আনয়ণে সবিশেষ পারদর্শী তিনি। ডানহাতে মিডিয়াম-ফাস্ট বোলিং করার পাশাপাশি নিচেরসারিতে ডানহাতে ব্যাটিং করে থাকেন। ঘরোয়া ক্রিকেটে পেশাওয়ার জালমি’র প্রতিনিধিত্ব করছেন তিনি।

## খেলোয়াড়ী জীবন
আগস্ট, ২০১৬ সালে ইংল্যান্ড ও আয়ারল্যান্ড সফরে পাকিস্তানের ওডিআই দলের সদস্য মনোনীত হন। ১৮ আগস্ট, ২০১৬ তারিখে স্বাগতিক আয়ারল্যান্ডের বিপক্ষে তার ওডিআই অভিষেক ঘটে। ২২ জানুয়ারি, ২০১৭ তারিখে অস্ট্রেলিয়ার বিপক্ষে প্রথমবারের মতো পাঁচ-উইকেট লাভ করেন। এরপর ৭ সেপ্টেম্বর, ২০১৬ তারিখে স্বাগতিক ইংল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে ওয়েস্ট ইন্ডিজের বিপক্ষে টেস্ট সিরিজ খেলার জন্য পাকিস্তান টেস্ট দলের সদস্য মনোনীত হন।

## ঘরোয়া ক্রিকেট
২০১৬ সালে পেশাওয়ার জালমি’র পক্ষে থেকে উদীয়মান শ্রেণীতে $১০,০০০ মার্কিন ডলারের বিনিময়ে চুক্তিবদ্ধ হন। পাকিস্তান সুপার লিগ উদ্বোধনী আসরে করাচি কিংসের বিপক্ষে তার অভিষেক ঘটে। ২০১৭ সালের আসরেও একই দলের খসড়া তালিকায় থাকেন। ১১ খেলায় অংশ নিয়ে ১২ উইকেট তুলে নেন ও দলের পক্ষে দ্বিতীয় সর্বোচ্চ উইকেট শিকারী হন।

## তথ্যসূত্র

## আরও দেখুন
* মিকি আর্থার
* মোহাম্মদ হাফিজ
* ২০১৭ আইসিসি চ্যাম্পিয়ন্স ট্রফি দলের তালিকা

## বহিঃসংযোগ
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ইসলামাবাদের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাঞ্জাবি ব্যক্তি
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:মান্দি বাহাউদ্দিন জেলার ব্যক্তি
বিষয়শ্রেণী:শিয়ালকোটের ক্রিকেটার
বিষয়শ্রেণী:পাঞ্জাব (পাকিস্তান) থেকে আগত ক্রিকেটার
বিষয়শ্রেণী:মধ্য পাঞ্জাবের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
সামাররা

**সামাররা** () হচ্ছে ইরাকের একটি শহর। বাগদাদের  উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা,  স্থাপত্য এবং শৈল্পিক রেলিক ধরে রেখেছে। ২০০৭ সালে ইউনেস্কো  সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে।

## ইতিহাস

### প্রাচীন সামাররা

জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে।

এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে।

## জনপ্রিয় সংস্কৃতিতে সামাররা
একটি রূপক আছে *সামারাতে পরোয়ানা পাওয়া* হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত, অনুবাদিত বর্ণনা করেছেন উইলিয়াম সমারসেট মম্, যেখানে মৃত্যু ভাষ্যকার এবং কেন্দ্রীয় চরিত্র উভয়ই।

## তথ্যসূত্র

বিষয়শ্রেণী:ইরাকের প্রত্নতাত্ত্বিক স্থান
বিষয়শ্রেণী:খিলাফতের রাজধানী
বিষয়শ্রেণী:ইরাকের শহর
বিষয়শ্রেণী:পবিত্র নগরী
বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:ইরাকের বিশ্ব ঐতিহ্যবাহী স্থান
বিষয়শ্রেণী:আরবীয় স্থাপত্য
বিষয়শ্রেণী:প্রত্নতত্ত্ব জাতীয় স্থান
বিষয়শ্রেণী:পূর্ব-ভূমধ্যসাগরীয় অঞ্চল
প্রবেশন

**প্রবেশন** অর্থ "পরীক্ষাকাল"। প্রবেশন বলতে কোন অপরাধীকে তার প্রাপ্য শাস্তি স্থগিত রেখে, কারারুদ্ধ না রেখে বা কোন প্রতিষ্ঠানে আবদ্ধ না করে সমাজে খাপ খাইয়ে চলার সুযোগ প্রদান করাকে বোঝায় ।প্রবেশন ব্যবস্থায় প্রথম ও লঘু অপরাধে আইনের সাথে সংঘর্ষে বা সংস্পর্শে  আসা শিশু-কিশোরেরা বা অন্য কোন প্রাপ্ত বয়স্ক ব্যক্তিকে প্রথম ও লঘু অপরাধে দায়ে কারাগারে বা অন্য কোন প্রতিষ্ঠানে না রেখে আদালতের নির্দেশে প্রবেশন অফিসারের তত্ত্বাবধানে এবং শর্ত সাপেক্ষে তার পরিবার ও সামাজিক পরিবেশে রেখে কৃত অপরাধের সংশোধন ও তাকে সামাজিকভাবে একীভূতকরণের সুযোগ দেয়া হয়।

প্রবেশন একটি অপ্রাতিষ্ঠানিক ও সামাজিক সংশোধনী কার্যক্রম। এটি অপরাধীর বিশৃঙ্খল ও বেআইনি আচরণ সংশোধনের জন্য একটি সুনিয়ন্ত্রিত কর্ম পদ্ধতি। এখানে অপরাধীকে পুনঃঅপরাধ রোধ ও একজন আইনমান্যকারী নাগরিক হিসেবে গড়ে উঠার জন্য সহায়তা করা হয়।

## প্রবেশনের আইনি ভিত্তি
'''দি প্রবেশন অব অফেন্ডার্স অর্ডিন্যান্স, '''১৯৬০(১৯৬৪ সনে সংশোধিত) এর আওতায় ক্ষমতা প্রাপ্ত আদালত প্রথম ও লঘু অপরাধে জড়িত শিশু-কিশোর বা প্রাপ্ত বয়স্ক ব্যক্তিকে শর্ত সাপেক্ষে ১(এক) থেকে ৩(তিন) বছরের জন্য প্রবেশন মঞ্জুর করতে পারে। তবে শিশু-কিশোরদের জন্য এ আইনগত সুবিধা অগ্রাধিকার পায়। শিশু আইন ২০১৩ এর আওতায়ও শিশু-কিশোরেরা শিশু আদালতের মাধ্যমে প্রবেশন ব্যবস্থার সুযোগ পায়। উপর্যুক্ত ২ টি আইনের আওতায় বিজ্ঞ বিচারকদের সহায়তা করার জন্য, আদালতের শর্তাবলী যথাযথভাবে প্রতিপালিত হচ্ছে কিনা তা দেখার জন্য এবং তত্ত্বাবধান ও সংশোধনী কার্যক্রম পরিচালনার জন্য সমাজসেবা অধিদফতরের প্রবেশন অফিসারদেরকে দায়িত্ব প্রদান করা হয়।

## প্রবেশন মঞ্জুরের প্রক্রিয়া
প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন।

## যে সকল আদালত প্রবেশন মঞ্জুর করতে পারবে

## তথ্যসূত্র
বয়স্ক ভাতা

**বয়স্কভাতা** হচ্ছে একটি কর্মসূচি যা দেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে &nbsp;প্রবর্তন &nbsp;করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে।

## বয়স্ক ভাতা কর্মসূচির প্রবর্তন
১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।

## বয়স্ক ভাতা কর্মসূচির লক্ষ্য ও উদ্দেশ্য
(১) বয়স্ক জনগোষ্ঠীর আর্থ-সামাজিক উন্নয়ন ও সামাজিক নিরাপত্তা বিধান ।

(২) পরিবার ও সমাজে তাদের মর্যাদা বৃদ্ধি ।

(৩) আর্থিক অনুদানের মাধ্যমে তাদের মনোবল জোরদারকরণ ।

(৪) চিকিৎসা ও পুষ্টি সরবরাহ বৃদ্ধিতে সহায়তা করা।

## ভাতা প্রাপ্তির যোগ্যতা ও শর্তাবলী
বয়স্ক ভাতা কর্মসূচিটি [বয়স্ক ভাতা কর্মসূচি বাস্তবায়ন নীতিমালা](http://dss.portal.gov.bd/sites/default/files/files/dss.portal.gov.bd/page/c847feeb_6fb0_476b_adc0_cb451b63b32f/Old%20Age%20Allowance%20Implementation%20Manual%202013%20(2).pdf) এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ

# সংশ্লিষ্ট এলাকার স্থায়ী বাসিন্দা হতে হবে ।
# জন্ম নিবন্ধন/জাতীয় পরিচিতি নম্বর থাকতে হবে।
# বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে।
# প্রার্থীর বার্ষিক গড় আয় অনূর্ধ্ব ১০,০০০ (দশ হাজার) টাকা হতে হবে ।
# বাছাই কমিটি কর্তৃক নির্বাচিত হতে হবে।

## ভাতা প্রাপ্তির অযোগ্যতা
(১) সরকারি কর্মচারী পেনশনভোগী হলে ।

(২) দুঃস্থ মহিলা হিসেবে ভিজিডি কার্ডধারী হলে ।

(৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে ।

(৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে।

## তথ্যসূত্র

বিষয়শ্রেণী:বার্ধক্য
বিধবা ও স্বামী নিগৃহীতা মহিলা ভাতা

সমাজের দুঃস্থ বিধবা ও স্বামী নিগৃহীতা মহিলাদের কল্যাণে ১৯৯৮-৯৯ অর্থ বছরে সমাজকল্যাণ মন্ত্রণালয়ের নিয়ন্ত্রণাধীন সমাজসেবা অধিদফতররের মাধ্যমে বিধবা ও স্বামী নিগৃহীতা মহিলাদের ভাতা কর্মসূচি প্রবর্তন করা হয়।

বিধবা ও স্বামী নিগৃহীতা মহিলা ভাতা প্রদান কর্মসূচি আওতায় -‘বিধবা’ বলতে তাদেরকেই বুঝানো হবে যাদের স্বামী মৃত ।  ‘স্বামী নিগৃহীতা’ বলতে তাদেরকেই বুঝানো হবে যাঁরা স্বামী কর্তৃক তালাকপ্রাপ্তা বা অন্য যে কোন কারণে অন্ততঃ দু’বছর যাবৎ স্বামীর সংগে যোগাযোগ বিচ্ছিন্ন বা একত্রে বসবাস করেন না ।

## প্রবর্তনের পটভূমি
১৯৯৮-৯৯ অর্থ বছরে  ৪ লক্ষ ৩ হাজার ১১০ জনকে এককালীন মাসিক ১০০ টাকা হারে  ভাতা প্রদান করা হয়। ২০০৩-০৪ অর্থ বছরে এ কর্মসূচিটি সমাজকল্যাণ মন্ত্রণালয় থেকে মহিলা ও শিশু বিষয়ক মন্ত্রণালয়ে ন্যস্ত করা হয়। ২০১০-১১ অর্থ বছরে এ কর্মসূচিটি পুনরায় সমাজকল্যাণ মন্ত্রণালয়ে ন্যস্ত করা হয় । বর্তমানে জনপ্রতি মাসিক ৫০০ টাকা হারে এ ভাতা সুবিধাভোগীদের মাঝে বিতরণ করা হচ্ছে ।

## কর্মসূচির লক্ষ্য ও উদ্দেশ্য
১. বিধবা ও স্বামী নিগৃহীতা মহিলাদের আর্থ-সামাজিক উন্নয়ন ও সামাজিক নিরাপত্তা বিধান ।

২. পরিবার ও সমাজে তাদের মর্যাদা বৃদ্ধি ।

৩. আর্থিক অনুদানের মাধ্যমে তাদের মনোবল জোরদার করা ।

৪. চিকিৎসা সহায়তা ও পুষ্টি সরবরাহ বৃদ্ধিতে আর্থিক সহায়তা প্রদান ।

## ভাতাপ্রাপ্তির  যোগ্যতা ও শর্তাবলী
বিধবা ও স্বামী নিগৃহীতা মহিলাদের ভাতা বাস্তবায়ন নীতিমালা এর আলোকে এই কর্মসূচিটি বাস্তবায়ন করা হয় । এই ভাতাপ্রাপ্তির জন্য শর্তাবলী হচ্ছেঃ

১. সংশ্লিষ্ট এলাকার স্থায়ী বাসিন্দা হতে হবে ।

২. জন্ম নিবন্ধন/জাতীয় পরিচিতি নম্বর থাকতে হবে ।

৩. বয়ঃবৃদ্ধা অসহায় ও দুঃস্থ বিধবা বা স্বামী নিগৃহীতা মহিলাকে অগ্রাধিকার প্রদান করা হবে ।

৪. যিনি দুঃস্থ, অসহায়, প্রায় ভূমিহীন, বিধবা বা স্বামী নিগৃহীতা এবং যার ১৬ বছর বয়সের নিচে ২টি সন্তন রয়েছে, তিনি ভাতা পাওয়ার ক্ষেত্রে অগ্রাধিকার পাবেন ।

৫. দুঃস্থ, দরিদ্র, বিধবা ও স্বামী নিগৃহীতাদের মধ্যে যারা প্রতিবন্ধী ও অসুস্থ তারা ভাতা পাওয়ার ক্ষেত্রে অগ্রাধিকার পাবেন ।

৬. প্রার্থীর বার্ষিক গড় আয়ঃ অনূর্ধ্ব ১২,০০০ (বার হাজার) টাকা হতে হবে ।

৭. বাছাই কমিটি কর্তৃক নির্বাচিত হতে হবে।

## তথ্যসূত্র
ইনসেপ্টা ফার্মাসিউটিক্যালস লিমিটেড

**ইনসেপ্টা ফার্মাসিউটিক্যালস লিমিটেড** হচ্ছে বাংলাদেশের একটি ঔষধ প্রস্তুতকারী প্রতিষ্ঠান যেটি ঔষধি ড্রাগ উৎপাদন এবং বাজারজাত করে। আবদুল মুক্তাদির প্রতিষ্ঠানটির চেয়ারম্যান এবং ইমপ্রেস গ্রুপ এই ঔষধ প্রতিষ্ঠানের মালিক।

## পরিচিতি
ইনসেপটা ১৯৯৯ সালে বাংলাদেশের ঢাকায় প্রতিষ্ঠিত হয়েছিল। সাভারের জিরাবোতে এই প্রতিষ্ঠানের একটি উৎপাদন সুবিধা রয়েছে এবং তাদের দ্বিতীয় বৃহত্তর উৎপাদন সুবিধা ধামরাইয়ে তৈরি করা হয়েছে। সংস্থাটি বাংলাদেশে তার পণ্য বিক্রি করে এবং বিশ্বের উন্নত ও উন্নয়নশীল উভয় ধরনের দেশে রফতানি শুরু করেছে। আইএমএস হেলথ (ইন্টারকন্টিনেন্টাল মার্কেটিং সার্ভিসেস, হেলথ) রিপোর্ট অনুসারে, ইনসেপ্টা ফার্মাসিউটিক্যালস লিমিটেড বিক্রির ক্ষেত্রে বাংলাদেশের দ্বিতীয় বৃহত্তম ফার্মাসিউটিক্যাল সংস্থা। 

## উৎপাদন, গবেষণা ও বাজারব্যবস্থা
প্রতিষ্ঠানটি বর্তমানে বাংলাদেশের দ্বিতীয় বৃহত্তম ফার্মাসিউটিক্যালস কোম্পানি হিসেবে আইএমএস হেলথ ডেটা অনুযায়ী স্থান পেয়েছে। এটি ১৯৯৯ সালে প্রতিষ্ঠিত হয়।

ঢাকার সাভারের জিরাবো এবং ধামরাই এলাকায় ইনসেপ্টার দুটি উৎপাদন কেন্দ্র রয়েছে। সেখানে একাধিক ভবনে ঔষধ উৎপাদন কার্যক্রম চালু রয়েছে। এর মধ্যে রয়েছে সেফালোসপোরিন উৎপাদনের জন্য আলাদা ভবন, লিওফিলাইজড পণ্য, ইনসুলিন ও অ্যামিনো অ্যাসিড উৎপাদনের জন্য বিশেষ ভবন, তরল এবং আধা-তরল ওষুধ উৎপাদন ইউনিট এবং একটি সংরক্ষণাগার (গুদাম)। প্রতিষ্ঠানের সব পণ্য বর্তমানে এই দুই উৎপাদন কেন্দ্র থেকে উৎপাদিত হয়। ইনসেপ্টা বিভিন্ন ডোজ ফরমে প্রায় সকল চিকিৎসা ক্ষেত্রে ব্যবহৃত ওষুধ উৎপাদন করে থাকে। সংস্থাটির নিজস্ব একটি বিক্রয় ও বিতরণ নেটওয়ার্ক রয়েছে, যা দেশের বিভিন্ন স্থানে অবস্থিত ২৮টি ডিপোর মাধ্যমে পরিচালিত হয়।

প্রতিষ্ঠানটি ৬০০টিরও বেশি জেনেরিক ওষুধ, ১৩০০টি প্রস্তুতি এবং ২৯৫টি প্রথম বারের মতো বাংলাদেশের বাজারে চালু করেছে বলে তথ্য পাওয়া যায়। ইনসেপ্টা ও তার সহযোগী প্রতিষ্ঠানসমূহ মানব ব্যবহারের জন্য ভ্যাকসিন, মনোক্লোনাল অ্যান্টিবডি, বায়োটেকনোলজি পণ্য, হরমোন, প্রাকৃতিক উৎসের ওষুধ, পশুপালন সংশ্লিষ্ট ওষুধ, পরিচ্ছন্নতা পণ্য এবং হাসপাতালের জন্য নানান ধরনের যন্ত্রপাতি উৎপাদন করে।

## তথ্যসূত্র

বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:১৯৯৯-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:বাংলাদেশী মার্কা
বিষয়শ্রেণী:ইমপ্রেস গ্রুপ
বিষয়শ্রেণী:১৯৯৯-এ প্রতিষ্ঠিত বাংলাদেশী কোম্পানি
গ্রাহক-প্রান্ত

পরিগণক জালিকাব্যবস্থা তথা কম্পিউটার নেটওয়ার্কিং ক্ষেত্রে **গ্রাহক-প্রান্ত** বা **ক্লায়েন্ট-সাইড** পরিভাষাটিকে একটি কম্পিউটার নেটওয়ার্কে গ্রাহক-সেবক (ক্লায়েন্ট-সার্ভার) সম্পর্কে গ্রাহক বা ক্লায়েন্ট দ্বারা সঞ্চালিত হয় এরকম কর্মকাণ্ডকে চরিত্রায়িত করতে ব্যবহার করা হয়।

সাধারণত গ্রাহক বা ক্লায়েন্ট হল একটি কম্পিউটার অ্যাপ্লিকেশন, যেমন একটি ওয়েব ব্রাউজার, যা একটি ব্যবহারকারীর স্থানীয় কম্পিউটার বা ওয়ার্কস্টেশনে সঞ্চালিত হয় এবং প্রয়োজন হলে একটি সার্ভারের সাথে সংযোগ স্থাপন করে। অপারেশনগুলি ক্লায়েন্ট-সাইডে সঞ্চালিত হতে পারে কারণ তাদের যে সমস্থ তথ্য বা কার্যকারিতা ব্যবহার করা প্রয়োজন তা ক্লায়েন্টের দিকে পাওয়া যায় কিন্তু সার্ভারের দিকে নয়। ক্লায়েন্ট-সাইডে পাওয়ার কারণ হল, ব্যবহারকারীদের অপারেশনগুলিকে পর্যবেক্ষণ করতে হয় বা ইনপুট প্রদান করা প্রয়োজন হয়। সার্ভার-সাইডে না পাওয়ার কারণ হল সময়মত সার্ভারের সব ক্লায়েন্টদের, যাদের কাছে এটি পরিবেশন করে, অপারেশন সঞ্চালন করার প্রক্রিয়াকরণ ক্ষমতার অভাব রয়েছে। উপরন্তু, নেটওয়ার্কের দিয়ে তথ্য না পাঠিয়ে যদি অপারেশন ক্লায়েন্ট দ্বারা সঞ্চালিত হয়, তখন অপারেশনের জন্য কম সময় লাগে, কম ব্যান্ডউইথ ব্যবহার হয়, এবং নিরাপত্তার ঝুঁকি কমে যায়।

যখন সার্ভার সাধারণভাবে ব্যবহৃত পদ্ধতিতে তথ্য সরবরাহ করে, উদাহরণস্বরূপ এইচটিপি (ইংরেজি ভাষায়: HTTP) বা এফটিপি (ইংরেজি ভাষায়: FTP) প্রোটোকলগুলির অনুযায়ী পাঠায়, তখন ব্যবহারকারীরা তাদের অনেকগুলি ক্লায়েন্ট সার্ভার-সাইড অপারেশনের মধ্যে একটি বেছে নিতে পারে এবং ক্লায়েন্টেকে ফেরত পাঠায়। তখন ক্লায়েন্ট তথ্য বিশ্লেষণ করে (একটি ক্লায়েন্ট প্রান্ত অপারেশন), এবং বিশ্লেষণ সম্পন্ন হলে সার্ভারে তার ফলাফলগুলি প্রেরণ করে।

দৃষ্টান্ত ভাষাসমূহ:
* জাভাস্ক্রিপ্ট (সর্বাধিক প্রচলিত)
* এইচটিএমএল
* সিএসএস

## আরও দেখুন
* সেবক-প্রান্ত (Server-side)
* গ্রাহক-প্রান্ত পূর্বাভাস (Client-side prediction)

## তথ্যসূত্র

বিষয়শ্রেণী:Clients (computing)
মেরি কার্পেন্টার

**মেরি কার্পেন্টার** (৩ এপ্রিল, ১৮০৭ - ১৪ জুন, ১৮৭৭) একজন ভারতপ্রেমিক মহিলা শিক্ষাব্রতী ও সমাজসংস্কারক। স্ত্রী শিক্ষার উন্নতিকল্পে ও কারাসংস্কার আন্দোলনে তিনি অগ্রণী ছিলেন।

## প্রারম্ভিক জীবন
মেরি কার্পেন্টার ইংল্যান্ডের এক্সিটারে জন্ম গ্রহণ করেন। তার পিতার নাম ল্যান্ট কার্পেন্টার। তিনি একেশ্বরবাদী যাজক ছিলেন। পিতার কাছে মেরি মানবসেবার আদর্শে দীক্ষা নেন। ইংল্যান্ডে নিরাশ্রয় শিশু ও অপরাধপ্রবণ শিশুদের সংশোধনের উদ্দেশ্যে একাধিক বিদ্যালয় স্থাপন করেছিলেন। ব্রিস্টল ওয়ার্কিং এন্ড ভিসিটিং সোসাইটি'র সম্পাদক ছিলেন ২০ বছরের অধিক সময়।

## অবদান
১৮৩৩ খ্রিষ্টাব্দে পিতৃবন্ধু রামমোহন রায়ের সাথে পরিচয় হলে স্ব-ইচ্ছায় তিনি ভারতে আসেন। ভারতের সংস্কৃতি ও সমাজ সম্পর্কে তার বিশেষ শ্রদ্ধা ছিল। ভারতে স্ত্রী শিক্ষার উন্নতিতে তার অবদান আছে। মোট চারবার তিনি ভারতে আসেন। সমাজসেবী শ্রীমতি রাজকুমারী বন্দ্যোপাধ্যায় তার প্রেরণায় নারীশিক্ষার কাজে যোগ দেন। ব্রাহ্মসমাজের অপর নেতা কেশবচন্দ্র সেনের সাথে তার যোগাযোগ হয়। মহিলা বিদ্যালয়, অপরাধপ্রবণতা সংশোধনের বিদ্যালয় ইত্যাদি স্থাপনা, কারাগার পরিদর্শনমূলক কাজে অগ্রণী  ছিলেন তিনি। ১৯৬৭ সালে তার চেষ্টায় 'বেঙ্গল সোসাল সায়েন্স এসোসিয়েশন' তৈরী হয়। ব্রিস্টলে 'ন্যাশনাল ইনডিয়ান এসোসিয়েশন' (১৮৭০) প্রতিষ্টাতেও তার অবদান ছিল। ইংরেজ রাজপুরুষ ও বিশিষ্ট ভারতীয়দের সাথে তার পরিচয় হয়। বিদ্যালয় নির্মাণ ও কারাসংস্কারের সাথে যুক্ত হয়ে সারা ভারত পরিদর্শন করেন তিনি।

## রচনা
* *লাস্ট ডেইজ ইংল্যান্ড অফ দি রাজা রামমোহন রায়*
* *সিক্স মান্থস ইন ইন্ডিয়া*
* *আওয়ার কনভিক্টস*
* *মেমোয়ার অফ জোসেফ টুকারম্যান*
* *মর্নিং এন্ড ইভনিং মেডিটেশনস*

## মৃত্যু
ইংল্যান্ডের ব্রিস্টল শহরে ১৪ জুন ১৮৭৭ সালে তিনি মারা যান।

## তথ্যসূত্র

বিষয়শ্রেণী:১৮০৭-এ জন্ম
বিষয়শ্রেণী:১৮৭৭-এ মৃত্যু
বিষয়শ্রেণী:সমাজ সংস্কারক
বিষয়শ্রেণী:১৯শ শতাব্দীর জনহিতৈষী
বিষয়শ্রেণী:ব্রিটিশ লেখিকা
হো রাজবংশের দূর্গ

**হো রাজবংশের দুর্গ** (; তাই দো বা তাই গিয়াই দুর্গ নামেও প্রচলিত) ভিয়েতনামে অবস্থিত হো রাজবংশ (১৪০০ - ১৪০৭) দ্বারা নির্মিত একটি দুর্গ। ভিয়েতনামের উত্তর মধ্য উপকূলবর্তী অঞ্চলের থানহ হোয়া প্রদেশের ভিন লক জেলার তাই গিয়াইতে এটি অবস্থিত।

এটি আকারে আয়তক্ষেত্রাকার। এর উত্তর-দক্ষিণ দিক লম্বায় ৮৭০.৫ মিটার (২৮৫৬ ফিট) ও পূর্ব-পশ্চিম দিক ৮৮৩.৫ মিটার (২৮৯৯ ফিট)। এর চারটি দরজা আছে। দক্ষিণে সামনের দরজা, উত্তরে পিছনের, পূর্বে বাম ও পশ্চিমে ডান দরজা। দক্ষিণের প্রধান দরজাটি ৯.৫ মিটার (৩১ ফিট) উচু ও ১৫.১৭ মিটার (৪৯.৮ ফিট) চওড়া।

দুর্গটি পাথরের চাঁই দিয়ে বানানো যার একেটির মাপ গড়ে ২ x ১ x ০.৭ মিটার (৬.৬ x ৩.৩ x ২.৩ ফিট)।

দরজাগুলি ছাড়া দুর্গটি বেশিরভাগই ধ্বংসপ্রাপ্ত।

জুন ২৭ ২০১১ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।

## চিত্রশালা

File:Cổng Nam.jpg|nhỏ|300px|হো রাজবংশের দুর্গ
File:Tay Do castle South gate.JPG|দক্ষিণ দরজা
File:Tay Do castle North gate.JPG|উত্তর দরজা
File:Tay Do castle East gate.JPG|পূর্ব দরজা
File:Dan da thanh Tay Do.png|একটি পাথরের কামানের গোলা যা এখানে পাওয়া যায়


## তথ্যসূত্র

বিষয়শ্রেণী:ভিয়েতনামের বিশ্ব ঐতিহ্যবাহী স্থান
বিষয়শ্রেণী:ভিয়েতনামী স্থাপত্য
বিষয়শ্রেণী:ভিয়েতনামের দূর্গ
সেরা গায়ক বিভাগে মেরিল-প্রথম আলো পুরস্কার

**সেরা গায়ক বিভাগে মেরিল-প্রথম আলো পুরস্কার** বাংলাদেশের গায়কদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।

১৯৯৯ সালে প্রবর্তনের পর থেকে এখন পর্যন্ত ১১ জন গায়ক এই পুরস্কার লাভ করেছেন। তপন চৌধুরী এই বিভাগে প্রথম পুরস্কার অর্জন করেন। আসিফ আকবর এই বিভাগে সর্বাধিক ছয়বার পুরস্কার লাভ করেছেন এবং তিনি সর্বাধিক ১২ বার এই পুরস্কারের মনোনয়ন লাভ করেছেন। সাম্প্রতিক বিজয়ী প্রীতম হাসান *[[তুফান (২০২৪-এর চলচ্চিত্র)|তুফান]]*-এর "লাগে উরা ধুরা" গানের জন্য এই পুরস্কার লাভ করেছেন।

## বিজয়ীদের তালিকা
[থাম্ব|120px|ডান|[তপন চৌধুরী এই বিভাগে প্রথম পুরস্কার বিজেতা।]]
[থাম্ব|120px|ডান|[এন্ড্রু কিশোর ২০০০ ও ২০০১ সালে দুইবার এই পুরস্কার লাভ করেন।]]
[থাম্ব|120px|ডান|[আসিফ আকবর সর্বাধিক ছয়বার (২০০১-২০০৫ পর্যন্ত টানা পাঁচবার ও ২০১৩) এই পুরস্কার লাভ করেন।]]
[থাম্ব|120px|ডান|[হাবিব ওয়াহিদ ২০০৬, ২০০৮, ২০০৯, ২০১০, ও ২০১২ সালে পাঁচবার এই পুরস্কার লাভ করেন।]]
[থাম্ব|120px|ডান|[জেমস (সঙ্গীতজ্ঞ)|জেমস *[[দেশা: দ্য লিডার]]* (২০১৪) ও *[[সত্তা (চলচ্চিত্র)|সত্তা]]* (২০১৭)-এর গানে কণ্ঠ দিয়ে দুইবার এই পুরস্কার লাভ করেন।]]
[থাম্ব|120px|ডান|[তাহসান রহমান খান *[[ছুঁয়ে দিলে মন]]* (২০১৫)-এর গানে কণ্ঠ দিয়ে এই পুরস্কার লাভ করেন।]]
[থাম্ব|120px|ডান|[ইমরান মাহমুদুল *[[বসগিরি]]* (২০১৬), *[[পোড়ামন ২]]* (২০১৮) ও *[[বিশ্বসুন্দরী (চলচ্চিত্র)]]* (২০২১)-এর গানে কণ্ঠ দিয়ে তিনবার এই পুরস্কার লাভ করেন।]]
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী গায়কদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ অ্যালবাম/চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
### ১৯৯৮-২০০৯

### ২০১০-এর দশক

### ২০২০-এর দশক

## একাধিক জয় এবং মনোনয়ন

নিন্মোক্ত গায়কবৃন্দ দুই বা ততোধিক পুরস্কার লাভ করেছেন:

নিন্মোক্ত গায়কবৃন্দ দুই বা ততোধিক মনোনয়ন লাভ করেছেন:

## আরও দেখুন
* শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ)
* শ্রেষ্ঠ গায়ক বিভাগে বাচসাস পুরস্কার

## তথ্যসূত্র

## বহিঃসংযোগ

বিষয়শ্রেণী:মেরিল-প্রথম আলো পুরস্কার
বিষয়শ্রেণী:বাংলাদেশী সঙ্গীত পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
সেরা গায়িকা বিভাগে মেরিল-প্রথম আলো পুরস্কার

**সেরা গায়িকা বিভাগে মেরিল-প্রথম আলো পুরস্কার** বাংলাদেশের গায়িকাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের অ্যালবাম ও চলচ্চিত্রের গানের জন্য এই পুরস্কার প্রদান করা হয়।

১৯৯৯ সালে প্রবর্তনের পর থেকে এখন পর্যন্ত ১০ জন গায়িকা এই পুরস্কার লাভ করেছেন। নাজমুন মুনিরা ন্যান্সি এই বিভাগে সর্বাধিক সাতবার পুরস্কার লাভ করেছেন, অন্যদিকে দিলশাদ নাহার কনা সর্বাধিক ১৩ বার এই পুরস্কারের মনোনয়ন লাভ করেছেন। সাম্প্রতিক বিজয়ী দিলশাদ নাহার কনা *[[তুফান (২০২৪-এর চলচ্চিত্র)|তুফান]]* (২০২৪) চলচ্চিত্রের "দুষ্টু কোকিল" গানের জন্য এই পুরস্কার লাভ করেছেন।

## বিজয়ীদের তালিকা
[থাম্ব|120px|ডান|[সাবিনা ইয়াসমিন এই বিভাগের প্রথম বিজেতা।]]
[থাম্ব|120px|ডান|[কনকচাঁপা ১৯৯৯ থেকে ২০০২ পর্যন্ত টানা চারবার এই পুরস্কার লাভ করেন।]]
[থাম্ব|120px|ডান|[মমতাজ বেগম ২০০৪ ও ২০১৮ সালে দুইবার এই পুরস্কার লাভ করেন।]]
[থাম্ব|120px|ডান|[ফাহমিদা নবী একবার এই পুরস্কার লাভ করেন।]]
[থাম্ব|120px|ডান|[নাজমুন মুনিরা ন্যান্সি ২০০৯ থেকে ২০১৫ পর্যন্ত টানা সাতবার এই পুরস্কার লাভ করেন।]]
[থাম্ব|120px|ডান|[দিলশাদ নাহার কনা চারবার এই পুরস্কার লাভ করেন।]]
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী গায়িকাদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
### ১৯৯৮-২০০৯

### ২০১০-এর দশক

### ২০২০-এর দশক

## একাধিক জয় এবং মনোনয়ন

নিন্মোক্ত গায়িকাবৃন্দ দুই বা ততোধিক পুরস্কার লাভ করেছেন:

নিন্মোক্ত গায়িকাবৃন্দ দুই বা ততোধিক মনোনয়ন লাভ করেছেন:

## আরও দেখুন
* শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ)
* শ্রেষ্ঠ গায়িকা বিভাগে বাচসাস পুরস্কার

## তথ্যসূত্র

## বহিঃসংযোগ
* 

বিষয়শ্রেণী:মেরিল-প্রথম আলো পুরস্কার
বিষয়শ্রেণী:বাংলাদেশী সঙ্গীত পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার

**শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার** সমালোচকদের দৃষ্টিতে বাংলাদেশের টেলিভিশন নাট্যকারদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।

## বিজয়ীদের তালিকা
[থাম্ব|120px|[গিয়াস উদ্দিন সেলিম দুইবার এই পুরস্কার পান]]
[থাম্ব|120px|[মুহম্মদ জাফর ইকবাল একবার এই পুরস্কার পান]]

* **গাঢ়** বর্ণ বিজয়ী নির্দেশ করে।
### ১৯৯৮-২০০৯

### ২০১০-এর দশক

## একাধিকবার বিজয়ী
;৩ বার
* নুরুল আলম আতিক
;২ বার
* গিয়াসউদ্দিন সেলিম
* মাসুম রেজা

## আরও দেখুন
* শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার

## তথ্যসূত্র

## বহিঃসংযোগ

বিষয়শ্রেণী:মেরিল-প্রথম আলো পুরস্কার
বিষয়শ্রেণী:সেরা নাট্যকার বিভাগে টেলিভিশন পুরস্কার
বিষয়শ্রেণী:বাংলাদেশী চিত্রনাট্যকার
ওয়ালিল হোসেন

শহীদ **ওয়ালিল হোসেন** যার প্রকৃত নাম **আলী হোসেন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
ওয়ালিল হোসেনের জন্ম মেহেরপুর জেলার সদর উপজেলার মোনাখালী গ্রামে। তার বাবার নাম কানাই শেখ এবং মায়ের নাম আলফাতুন নেছা। তার স্ত্রীর নাম জোবেদা খাতুন। তার দুই মেয়ে। 

## কর্মজীবন
আনসার বাহিনীর সদস্য ছিলেন ওয়ালিল হোসেন। মুজাহিদ বাহিনীর প্রশিক্ষণও তার নেওয়া ছিল। ১৯৭১ সালে তিনি নিজ জেলাতেই কর্মরত ছিলেন। মুক্তিযুদ্ধ শুরু হলে যুদ্ধে যোগ দেন। ৩০ মার্চ-১ এপ্রিল এ কুষ্টিয়া যুদ্ধে তিনি অংশ নেন। পরে শিকারপুর সাব সেক্টরে যুদ্ধ করেন। সেপ্টেম্বর মাসের মাঝামাঝি তিনি তার দলের সঙ্গে বাংলাদেশের ভেতরে আসেন।

## মুক্তিযুদ্ধে ভূমিকা
১৯৭১ সালে কুষ্টিয়া জেলার দৌলতপুর উপজেলার অন্তর্গত ধর্মদহের পূর্ব পাশ দিয়ে একটি রাস্তা মেহেরপুর থেকে উত্তরে প্রাগপুর হয়ে মথুরাপুর সড়কের সঙ্গে মিলিত হয়েছে। অবস্থানগত সুবিধার জন্য সেপ্টেম্বর মাসের মাঝামাঝি ধর্মদহে মুক্তিবাহিনীর ক্যাম্প স্থাপন করা হয়। এই এলাকা ছিল ৮ নম্বর সেক্টরের শিকারপুর সাব সেক্টরের অধীন এবং এটি ছিল মুক্ত এলাকা। সেখানে অবস্থানরত মুক্তিযোদ্ধারা কুষ্টিয়া জেলার বিভিন্ন স্থানে পাকিস্তানি সেনা ও রাজাকারদের ওপর গেরিলা কায়দায় আক্রমণ চালাতেন। অক্টোবর মাসের মাঝামাঝি থেকে মুক্তিযোদ্ধাদের তৎপরতা জোরদার হলে পাকিস্তান সেনাবাহিনী ওই এলাকা থেকে মুক্তিযোদ্ধাদের বিতাড়ন করার জন্য বদ্ধপরিকর হয়। তাদের এই পরিকল্পনা মুক্তিযোদ্ধাদের পক্ষে আগে থেকে জানা সম্ভব হয়নি। ১২ নভেম্বর সকালে পাকিস্তান সেনাবাহিনীর একটি দল আর্টিলারির সহায়তায় ধর্মদহে আকস্মিকভাবে আক্রমণ করে। মুক্তিযোদ্ধারা এতে মনোবল না হারিয়ে সাহসের সঙ্গে পাল্টা আক্রমণ করেন। প্রচণ্ড সম্মুখযুদ্ধ চলতে থাকে। যুদ্ধে ওয়ালিল হোসেনসহ কয়েকজন অসাধারণ বীরত্ব প্রদর্শন করেন। তাদের বীরত্বে পাকিস্তান সেনাবাহিনীর অনেক ক্ষয়ক্ষতি হয়। যুদ্ধের একপর্যায়ে ওয়ালিল হোসেনের মাথা ও বুকে গুলি লাগে। সঙ্গে সঙ্গে তিনি শেষ নিঃশ্বাস ত্যাগ করেন। এই যুদ্ধে পাকিস্তান সেনাবাহিনী ও তাদের সহযোগী রাজাকার মিলে প্রায় শতাধিক হতাহত হয়। তারা একটি মেশিনগান, বিপুলসংখ্যক বিভিন্ন অস্ত্রের গুলি এবং নানা ধরনের বিস্ফোরক ফেলে এবং হতাহতদের নিয়ে পালিয়ে যায়। মুক্তিযোদ্ধাদের পক্ষে শুধু ওয়ালিল হোসেন শহীদ হন। তিনজন মুক্তিযোদ্ধা পাকিস্তান সেনাবাহিনীর হাতে ধরা পড়েন। সহযোদ্ধারা পরে ওয়ালিল হোসেনের মরদেহ উদ্ধার করে ভারতের নদীয়া জেলার করিমগঞ্জ থানায় সমাহিত করেন। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:মেহেরপুর জেলার ব্যক্তি
বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওশেনিড

গ্রিক পুরাণে এবং পরবর্তীতে রোমান পুরাণে **ওশেনিড** বা, **ওকেয়ানিড** (; ) হলো সমুদ্রের নিম্ফ; যারা ছিলো তিতান অকেয়ানোস এবং তেথুসের তিন সহস্র কন্যা। তাদের প্রত্যেকেই ছিলো এক একটি বিশেষ বসন্ত, নদী, সমুদ্র, হ্রদ, পুকুর, চারণভূমি, ফুল বা মেঘের তাত্ত্বিক দেবতা।

## শিল্পকলায়
১৯১৪ সালে জিন সিবেলিয়াস *Aallottaret* (*ওশেনিডস*) শিরোনামে একটি গীতিআলেখ্য লেখেন।

## তথ্যসূত্র

## বহিঃসংযোগ
* Theoi Project – ওশেনিড।

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের চরিত্র
বিষয়শ্রেণী:রোমান পুরাণ
বিষয়শ্রেণী:দেবী
বিষয়শ্রেণী:সমুদ্র এবং নদীর দেবী
সুমেরু বৃত্ত

**সুমেরু বৃত্ত** হচ্ছে পৃথিবীর মানচিত্রে প্রদর্শনকৃত প্রধান পাঁচটি বৃত্তের একটি যার অবস্থান সর্ব-উত্তরে।

সুমেরু বৃত্তের অবস্থান সুনির্দিষ্ট নয় যেমন, ১০ জুন ২০১৮, এটি নিরক্ষরেখার উত্তরে মেরুর দিকে ৬৬°৩৩′৪৭.২ সরে গিয়েছে।

## তথ্যসূত্র

## বহিঃসংযোগ

* Terra Incognita: Exploration of the Canadian Arctic — প্রথমদিককার কানাডিয়ান সুমেরু এলাকার ভৌগোলিক আবিষ্কার সম্পর্কিত ঐতিহাসিক প্রবন্ধ; মানচিত্র, চিত্র এবং অঙ্কনচিত্রে সজ্জিত।
* Temporal Epoch Calculations ©2006 by James Q. Jacobs Download: Epoch v2009.xls (modify D4)
* Useful constants" See: Obliquity of the ecliptic

বিষয়শ্রেণী:অক্ষরেখা
বিষয়শ্রেণী:সুমেরু অঞ্চলের ভূগোল
মাওতিনি

**মাওতিনি** ( - "আমার জন্মভূমি") হলো ইরাকের জাতীয় সঙ্গীত।

এটি ফিলিস্তিনি কবি ইব্রাহিম তুকানের একটি জনপ্রিয় কবিতা যা প্রায় ১৯৩৪ সালে লিখেছেন এবং এতে সুর দিয়েছেন লেবাননী মোহাম্মদ ফ্লাইফেল। এটি ১৯৯৬ সাল পর্যন্ত ফিলিস্তিনের জাতীয় সঙ্গীত হিসেবে ব্যবহার করা হয় এবং পরে একে নতুন জাতীয় সঙ্গীত ফিদা'ই দ্বারা আনুষ্ঠানিকভাবে প্রতিস্থাপিত করা হয়েছে।

## গানের কথা এবং অনুবাদ

## তথ্যসূত্র

## বহিঃসংযোগ
* Information on Mawtini at NationalAnthems.me
* Ilham al Madfai  – A free download of Iraqi singer Ilham al Madfai's version of "Mawtini" is available at his official website, from the CD "The Voice of Iraq"
* Anthem Original Performance
* Watch Mawtini sung by Algerian youth
* Free download of Mawtini performed by Sgt. Brenda Bushera, a member of the 34th Red Bull Infantry Band
* Listen to a Syrian version
* Watch the People's National Army (Algeria) singing Mawtini

বিষয়শ্রেণী:জাতীয় সঙ্গীত
বিষয়শ্রেণী:ইরাকের জাতীয় প্রতীক
বিষয়শ্রেণী:ফিলিস্তিনের জাতীয় প্রতীক
বিষয়শ্রেণী:এশীয় জাতীয় সঙ্গীত
বাত্তির

**বাত্তির** () পশ্চিম তীরে অবস্থিত একটি ফিলিস্তিনি গ্রাম যা বেথেলহেম থেকে ৬.৪ কিলোমিটার পশ্চিমে এবং  জেরুজালেমের  দক্ষিণ-পশ্চিমে অবস্থিত।

বর্তমানে বাত্তির নামে প্রচলিত গ্রাম প্রাচীন **বেতার** নামে পরিচিত ছিলো। এটি ছিলো ২য় শতকের ইহুদি গ্রাম এবং দুর্গ যেখানে বার কোখবা বিদ্রোহের চূড়ান্ত যুদ্ধ সংঘটিত হয়। বাইজেন্টাইন এবং ইসলামী যুগ এবং উসমানীয় খিলাফাতের সময়ে এখানে জনবসতি ছিলো। পরবর্তীতে ব্রিটিশদের পরিচালিত শুমারিতে এখানকার সংখ্যাগরিষ্ঠ জনগোষ্ঠী ছিলো মুসলমান। বাত্তির জাফা–জেরুজালেম রেলওয়ে লাইনের ধারেই অবস্থিত যা ১৯৪৯ থেকে ছয় দিনের যুদ্ধ পর্যন্ত ইসরাইল এবং জর্ডানের মধ্যে বিশেষ কাজে ব্যবহৃত হতো। পরবর্তীতে ইজরায়েল এটা দখল করে নেয়। আগেকার দিনে শহরটি জেরুজালেম থেকে বাইত জিবরিনের পথে অবস্থিত ছিলো। ২০০৭ সালে বাত্তিরের জনসংখ্যা ছিলো ৪০০০ এবং এটি ফিলিস্তিনি জাতীয় কর্তৃপক্ষের নিয়ন্ত্রণাধীন ছিলো।

## ইতিহাস

### প্রাচীনত্ব
প্রাচীন বেতার (বেইতার) অঞ্চল হিসেবে বাত্তিরকে শনাক্ত করা হয়েছে। প্রাচীন স্থান "খিরবেত এল-ইয়াহুদ" (আরবি অর্থ ইহুদিদের ধ্বংসাবশেষ)  এর চারপাশে আধুনিক ফিলিস্তিনি গ্রাম নির্মিত হয়।  সর্বসম্মতিক্রমে এটা বেতার নামে চিহ্নিত হয় যেটা ছিলো রোমানদের বিরুদ্ধে দ্বিতীয় বিদ্রোহের শক্ত ঘাঁটি এবং এর নেতা বার খোকবা এখানে ১৩৫ শতকে মারা যায়। "প্রাচীন দুর্গ প্রাচীর আধুনিক কৃষি ছাদের মত ব্যবহৃত হতো। " গ্রামটির আরেকটি ঐতিহ্যবাহী পরিচয় হচ্ছে এটা ট্যানিক ঋষি এলাইজার অভ মোদিমের সমাধি অবস্থিত।

## ভূগোল
Battir অবস্থিত 6.4 কিমি (অনুভূমিক দূরত্ব) উত্তর-পশ্চিম Bethlehem একটি পাহাড় উপরে ওয়াদি এল-Jundi (lit. "ভ্যালি অফ দ্য সোলজার") সঞ্চালিত হয়, যা দক্ষিণ পশ্চিম মাধ্যমে যিহূদার পাহাড় থেকে উপকূলীয় সমভূমি. The ফিলিস্তিন অন্বেষণ তহবিল's *জরিপ পশ্চিমা ফিলিস্তিনের* মধ্যে 1883 বর্ণিত, শহর এর প্রাকৃতিক সুরক্ষা বলার অপেক্ষা রাখে না, তার ঘর স্ট্যান্ড উপর শিলা সোপান হচ্ছে একটি পাথুরে scarp নিচে; সুতরাং উত্তর থেকে জায়গা খুবই শক্তিশালী, যতক্ষণ না দক্ষিণ একটি সংকীর্ণ ঘাড় মধ্যে দুই গিরিখাত মাথা সংযোগ করে পার্বত্য সঙ্গে প্রধান সেতুবন্ধ. এ একটি উচ্চতায় প্রায় 760 মিটার সমুদ্রতল উপরে, Battir এর গ্রীষ্মকালে এখানে শীতপ্রধান, এবং তার শীতকালে হালকা সঙ্গে মাঝে মধ্যে তুষারপাত. বার্ষিক গড় তাপমাত্রা 16o সি.

## তথ্যসূত্র

বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:ফিলিস্তিনের দর্শনীয় স্থান
বিষয়শ্রেণী:পশ্চিম তীরের শহর
বিষয়শ্রেণী:ফিলিস্তিনের পৌরসভা
আব্দুল করিম (দ্ব্যর্থতা নিরসন)

* আবদুল করিম সাহিত্যবিশারদ - বাঙালি সাহিত্যিক ও পুথি সংগ্রাহক
* শাহ আবদুল করিম - বাংলাদেশী বাউল সম্রাট, সঙ্গীতশিল্পী, সুরকার ও গীতিকার
* আব্দুল করিম পারেখ - ভারতীয় মুসলিম বিশেষজ্ঞ, লেখক ও অনুবাদক।
* মুন্সি আব্দুল করিম - রাণী ভিক্টোরিয়ার ভারতীয় পরিচারক
* আবদুল করিম (ইতিহাসবিদ) - একুশে পদকপ্রাপ্ত চট্টগ্রাম বিশ্ববিদ্যালয়ের সাবেক উপাচার্য
* আব্দুল করিম (মৃত্তিকা বিজ্ঞানী) - কুমিল্লায় জন্ম গ্রহণ করা মৃত্তিকা বিজ্ঞানী।
আব্দুল আলিম (দ্ব্যর্থতা নিরসন)

**আব্দুল আলিম** বলতে যাদেরকে বোঝানো হতে পারে;

* আবদুল আলিম (বীর প্রতীক), বীর মুক্তিযোদ্ধা
* আব্দুল আলীম (সঙ্গীত শিল্পী), লোক সঙ্গীতের একজন শিল্পী

## আরও দেখুন

* আব্দুল আলীম (সঙ্গীত শিল্পী)
* আব্দুল আলীম (রাজনীতিবিদ)

* এ এফ এম আবদুল আলীম চৌধুরী, চিকিৎসক ও বুদ্ধিজীবী
আব্দুল কাদের (দ্ব্যর্থতা নিরসন)

**আব্দুল কাদের** নামটি নিম্নের ব্যক্তিবর্গকে নির্দেশ করতে পারেঃ

* আব্দুল কাদের (রাজনীতিবিদ) -বাংলাদেশী রাজনীতিবিদ ও যশোর-৬ আসনের সাবেক সাংসদ।
* আব্দুল কাদের জিলানী -প্রখ্যাত ইসলামি আইনজ্ঞ ও সুফি ব্যক্তিত্ব।
* আবদুল কাদের সিদ্দিকী -বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* আব্দুল কাদের মোল্লা -বাংলাদেশী রাজনীতিবিদ।
* আব্দুল কাদের খান -বাংলাদেশী রাজনীতিবিদ।
* আব্দুল কাদের -বাংলাদেশী অভিনেতা।

## আরও দেখুন

* আবদুল কাদের (দ্ব্যর্থতা নিরসন)
* আবদুল কাদির (দ্ব্যর্থতা নিরসন)
অশোকনগর রোড রেলওয়ে স্টেশন

**অশোকনগর রোড** রেলওয়ে স্টেশন শহরের একটি প্রাথমিক রেল হাব সাধারণত এখানকার মানুষেরা এই রেলওয়ে স্টেশনকেই ব্যবহার করেন কলকাতা শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা।এই স্টেশনে ২ টি প্লাটফর্ম রয়েছে এর ।এই প্লাটফর্ম দুটি পার্শীয় প্লাটফর্ম। এই রেলওয়ে স্টেশন দিয়ে প্রতিদিন ৩৫ জোড়া ট্রেন চলাচল করে(২০১৫)।

## অবস্থান
স্টেশনটি সমুদ্র সমতল থেকে প্রায় ৯ মিটার উচুতে অবস্থিত।

স্টেশনটি অশোকনগর কল্যাণগড় পৌরসভার অন্তর্গত।ওই স্টেশনটির পূর্ববর্তী স্টেশন হল গুমা ও পরবর্তী স্টেশন হল হাবরা রেলওয়ে স্টেশন।স্টেশনটি বৃহত্তর হাবরা বা হাবরা নগর বা হাবরা শহরপুঞ্জের অন্তর্গত।

## বৈদ্যুতীকরণ
অশোকনগর রোড রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাবিব গ্রুপ

**হাবিব গ্রুপ** একটি বিশিষ্ট বাংলাদেশী শিল্প প্রতিষ্ঠান। ১৯৪৭ সালে চট্টগ্রামে এটি প্রতিষ্ঠিত হয়, এতে ২০০০০ এরও বেশি লোক নিয়োজিত রয়েছে। এটি বস্ত্র, সিমেন্ট, ইস্পাত, রিয়েল এস্টেট, বীমা এবং ব্যাংকিং ব্যবসায় পরিচালনা করে। তাছাড়াও এটি রিজেন্ট এয়ারওয়েজের মূল সংস্থা, এটি বাংলাদেশী একটি প্রাইভেট এয়ারলাইন(যা বন্ধ হয়ে গেছে), এবং রিজেন্ট পাওয়ার লিমিটেডেরও মূল সংস্থা, যেটি একটি পাওয়ার জেনারেটিং কোম্পানি।

## তথ্যসূত্র

## বহিঃসংযোগ
* Corporate information of Habib Group 
* Business Concerns of Habib Group 

বিষয়শ্রেণী:১৯৪৭-এ প্রতিষ্ঠিত প্রস্তুতকারক কোম্পানি
বিষয়শ্রেণী:চট্টগ্রাম ভিত্তিক কোম্পানি
বিষয়শ্রেণী:বাংলাদেশের প্রস্তুতকারক কোম্পানি
বিষয়শ্রেণী:বাংলাদেশের সম্মিলিত কোম্পানি
কানাডীয় রকি পর্বতের উদ্যানসমূহ বিশ্ব ঐতিহ্যবাহী স্থান

**কানাডিয়ান রকি মাউন্টেন উদ্যানসমূহ** কানাডিয়ান রকিজ-এ অবস্থিত একটি ইউনেস্কো বিশ্ব ঐতিহ্যবাহী স্থান। এর মধ্যে আছে চারটি জাতীয় উদ্যান, যথা -
* ব্যানফ জাতীয় উদ্যান
* জেসপার জাতীয় উদ্যান
* কুটিনে জাতীয় উদ্যান
* ইয়োহো জাতীয় উদ্যান
তিনটি ব্রিটিশ কলম্বিয়া প্রাদেশিক উদ্যান, যথা -
* হ্যামবার প্রাদেশিক উদ্যান
* অ্যাসিনিবোইন পর্বত প্রাদেশিক উদ্যান
* রবসন পর্বত প্রাদেশিক উদ্যান

উদ্যানগুলিতে পাহাড়, হিমবাহ, উষ্ণ প্রস্রবণ ও উত্তর আমেরিকান প্রধান নদীর উৎস আছে, যথা -
* উত্তর সাসক্যাচুয়ান নদী
* আথাবাস্কা নদী
* কলম্বিয়া নদী
* ফ্রেজার নদী

এলাকাটি এর প্রাকৃতিক সৌন্দর্য ও জীব বৈচিত্রের জন্য বিখ্যাত। এর মধ্যে বুরগিজ শেল নামক একটি জায়গা আছে, যা একক ভাবে ১৯৮০-১৯৮৪ বিশ্ব ঐতিহ্যবাহী স্থান ছিল, কানাডিয়ান রকি মাউন্টেন উদ্যানসমূহতে অন্তর্ভুক্তির আগে। 

## তথ্যসূত্র

বিষয়শ্রেণী:বিশ্ব ঐতিহ্যবাহী স্থান
তুরস্কে উইকিপিডিয়া বন্ধকরণ

তুরস্ক সরকার ২০১৭ সালের ২৯ এপ্রিল সকল ভাষার উইকিপিডিয়ার অনলাইন একসেসে বন্ধ করে দেয়। ১৫ জানুয়ারী ২০২০ পর্যন্ত এই নিষিদ্ধ্বকরণ বহাল থাকে। তুর্কি আইন নং ৫৬৫১ অনুসারে এই সীমাবদ্ধতা আরোপ করা হয়। এর কারণ হিসেবে  উইকিপিডিয়ার ইংরেজি ভার্সনের একটি নিবন্ধে  তুরস্ককে ইসলামিক স্টেট এবং আল-কায়েদার স্পন্সর হিসেবে উল্লেখ করাকে দর্শানো হয়। পরবর্তীতে তুর্কি তথ্য ও যোগাযোগ প্রযুক্তি কর্তৃপক্ষ কয়েকটি নিবন্ধ সম্পাদনা করার অনুরোধ জানালেও তা অগ্রাহ্য করা হয়। ২০১৯ সালের ২৬ ডিসেম্বর তুরস্কের সাংবিধানিক আদালত রায় দেয় যে উইকিপিডিয়ার নিষিদ্ধকরণ মানবাধিকার আইন লঙ্ঘন করেছে এবং আদালত এটি প্রত্যাহারের আদেশ দেয়।

এরপর ২০২০ সালের ১৫ জানুয়ারিতে তুরস্কে উইকিপিডিয়ার ব্লক প্রত্যাহার করা হয়।

উইকিপিডিয়ার তুর্কী ভাষার সংস্করণ তুর্কী উইকিপিডিয়া ২০০২ সালে যাত্রা শুরু করে এবং   পর্যন্ত এতে নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে; অধিকন্তু তুর্কী উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা  টি।

## আরও দেখুন

* তুরস্কে সেন্সরশিপ
* উইকিপিডিয়ার সেন্সরশিপ
* তুরস্কে ইন্টারনেট সেন্সরশিপ
* ইন্টারনেট সেন্সরশিপ ফাঁকি
* রেজেপ তাইয়িপ এরদোয়ান (Recep Tayyip Erdoğan)

## তথ্যসূত্র

* Turkey Blocks: Wikipedia blocked in Turkey
* BBC News: Turkish authorities block Wikipedia without giving reason
* [European Councils's Venice Commission's Opinion on Law No. 5651](http://www.venice.coe.int/webforms/documents/default.aspx?pdffile=CDL-AD(2016)011-e)

## বহিঃসংযোগ
* Tayyip Erdoğan
* Türkiye Cumhurbaşkanlığı
* Bilgi Teknolojileri ve İletişim Kurumu
* Ulaştırma, Denizcilik ve Haberleşme Bakanlığı 

বিষয়শ্রেণী:তুরস্কে ইন্টারনেট বিবাচন
বিষয়শ্রেণী:উইকিপিডিয়া
বিষয়শ্রেণী:উইকিপিডিয়ার ইতিহাস